港超聯 3分大過天!理文唔放過港會
2024年04月19日 19:25
東網電視
更多新聞短片
港超聯:理文 vs 港會
「中銀人壽香港超級聯賽」周六(20日)尾場,理文坐鎮將軍澳運動場迎戰港會。「黃黑軍團」周中擊敗標準流浪後重登榜首,為保領先優勢,是役面對聯賽連輸兩場的港會,隨時再大開殺戒。(周六晚上6時開賽)
「黃黑軍團」上輪周中擊敗標準流浪後,重返積分榜一哥位置,球隊4日內要應付第2戰,對此主教練曾昭達表示緊密賽程,不會動搖球隊爭勝心。重奪爭標主動權後,曾昭達承認需要學懂如何處理壓力:「呢幾日會注重恢復,但3分係一定要攞到,球隊要成長將壓力變成動力,希望我哋今年嘅努力係值得。」李毅凱上場領紅要停賽,意味理文後防將變陣,好消息是顏樂楓坐完波監,是役重返大軍名單。
聯賽錄得兩連敗的港會,首循環以0比4不敵「黃黑軍團」,李俊諺(Ryan)希望球隊保持集中,以免在早段就因失誤導致落後:「理文一開波就會搶攻,所以我哋要避免失誤同埋喺禁區附近輸死球,如果再好似首循環咁開波冇耐就失兩球,就好惡踢。」Ryan又指理文剛於周中應付對流浪的聯賽,認為港會體力上有優勢,盼加強壓逼,令對手較難從容組織埋門。陣容方面,白星馳累積10張黃牌,要停賽兩場。